ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
༄༅། །ཟབ་ལམ་ནཱ་རོ་ཆོས་དྲུག་གི་གསང་དོན་ངེས་
པས་དྲངས་པའི་གླུ་ཟབ་དོན་རྒྱན་
གྱི་མེ་ཏོག་ཅེས་བྱ་བ།
རྗེ་པདྨའི་མཚན་ཅན་རྡོ་རྗེ་འཆང༌། །ཁྱེད་ཐུགས་རྗེ་ཅན་གྱི་སྤྲུལ་པའི་སྐུ། །སངས་
རྒྱས་ཀུན་འདུས་སུ་ཁོ་ཐག་བཅད། །གསོལ་འདེབས་ཀྱི་འོ་དོད་ལྷང་ལྷང་པོས།
བཅོས་མིན་གདུང་ཤུགས་འབྲལ་བ་མེད། །སྣང་བ་ཡང་བཀྲག་མེད་བུན་ལང་སོང་།
ཤུགས་འབྱུང་གི་སྒོམ་པ་ཉམས་སུ་མྱོང༌། །སྤྲོས་བྲལ་གྱི་ལྟ་བའི་གནས་ལུགས་ཤེས།
སྤྱོད་པ་ཡང་བཅོས་མེད་རང་བབ་དང༌། །རེས་འགའ་ཤེས་པ་རྒྱ་ཡན་གྱི་ཉམས།
དག་ སྣང་ཅན་ལ་སྔོན་སྦྱངས་བཞིན། །རེས་འགའ་འཐིབས་ཤིང་རྨུགས་པའི་
ཉམས། །ཀུན་སྣང་དུ་བླུན་པོ་ཁ་ལྐུགས་པོ། །རེས་འགའ་གནས་ལུགས་གཡོ་མེད་
ཉམས། །ཉམས་ཅན་ངོར་དྲན་རྫི་སྐྱོང་པ་འདྲ། །རེས་འགའ་དུག་ལྔ་རང་གྲོལ་ཉམས། །
ལོག་རྟོག་ཅན་ ལ་ཅོལ་ཆུང་འདྲ། །རེས་འགའ་གཏད་མེད་ཟང་ཐལ་ཉམས། །
གཞན་གྱིས་བལྟས་ན་སེམས་རླུང་འདྲ། །ཕལ་ཆེར་འཁྲུལ་པའི་གཞན་དབང་
ཅན། །རང་ཉིད་ཡི་རྨུག་ཁོང་ནས་སྐྱེ། །སྐབས་སུ་གོ་རྟོགས་སྤྲིན་བར་ཉི། །ཤེས་
པ་ འུར་ ལ་ སེམས་ དཔངས་ མཐོ། །ཁྱི་ཁོག་ནས་ གསེར་ ཆུ་སྐྱུག་སྙིང་འདོད། །
སྐབས་དེ་ དག་ཏུ་ ཡང་ཐུགས་ རྗེ་ཅན། །རྗེ་པདྨ་མ་གཏོགས་བསམ་རྒྱུ་མེད། །
དོན་ཟབ་མོ་འགའ་རེ་ཁོང་ནས་བརྡོལ། །ཚིག་ཡ་མ་ཟུང་འགའ་ཁ་ནས་ཤོར། །
ཤེར་བརྩོན་ཆེ་བ་མ་ལགས་ཏེ། །ལས་འཕྲོའི་གསེར་ཐག་མ་ཆད་སྙམ། །རྡོ་རྗེ་
སློབ་དཔོན་དུ་མ་ཡི། །ཞབས་པདྨོར་རེག་ནས་སྨིན་གྲོལ་ནོས། །སྐྱེ་ཚེ་རབས་
།
།
།
།
391

རྒྱ་ཆེན་བཀའ་མཛོད།
ལས་ཀྱི་འཕྲོ་བཟང་བྱས། །ཁྱད་པར་དྲིན་ལྡན་ཞལ་གཉིས་དང་། །ཡང་ལྷག་པར་
ཕ་གཅིག་པདྨ་དེས། །སྐུ་བྱིན་རླབས་གཟི་བརྗིད་ལྷམ་མེར་བསྟན། །གསུང་ཟབ་
གསང་ཆོས་སྒྲ་ལྷང་ལྷང་བསྒྲགས། །ཐུགས་ཏིང་འཛིན་སྒོ་བརྒྱར་འཇུག་ཅིང་ལྡངས། །
ཞལ་དགྱེས་པའི་མདངས་ཀྱིས་དབུགས་ཕྱུངས་ནས། །སྤྱིར་བླ་མེད་ཀྱི་སྨིན་བྱེད་
དུ་མ་ཡིས། །རྒྱུད་སྐུ་བཞིའི་ས་བོན་གསོས་སུ་བཏབ། །ཐུན་མོང་དང་ཐུན་མིན་
གྱི་ཁྲིད་རིམ་གྱིས། །མཆོག་ཐུན་འགྲུབ་པར་བྱིན་གྱིས་བརླབས། །ཟབ་ཆོས་སྐུ་
བཞི་ངོ་སྤྲོད་ཀྱིས། །རྟོགས་པ་དོན་བརྒྱུད་ཀྱི་དངོས་གྲུབ་བསྩལ། །སྒོས་ རྒྱུད་ སྡེ་
བཞི་ཡི་གསང་བའི་བཅུད། །ལོ་ཙཱ་ཆེན་པོའི་ཁྱད་པར་ཆོས། །ཟབ་ལམ་ནཱ་རོ་
ཆོས་དྲུག་ཅེས། །བོད་གངས་ཅན་ཙམ་ན་སྙན་པར་གྲགས། །མཁས་གྲུབ་ཡོངས་
ཀྱི་སྤྱི་ནོར་དེ། །སྙིང་གི་བདུད་རྩི་ལྷུག་པར་བསྩལ། །བསྲེ་དང་འཕོ་བའི་དོན་
རྣམས་གོ། །རླུང་སེམས་གཉིས་མེད་གནད་ཀྱང་རིག །དྭགས་བརྒྱུད་ཀྱི་རྣམ་ཐར་
ལ་ངེས་ཤེས་སྐྱེས། །ཉོན་མོངས་ལ་གཏུམ་པའི་ཡེ་ཤེས་དེ། །འཁོར་འདས་ཀུན་
སྒྱུ་མའི་ལུས་སུ་སྣང༌། །འཁྲུལ་སྣང་ཆོས་སུན་རྨི་ལམ་བཞིན། །ཆོས་ཀུན་གྱི་
གནས་ལུགས་འོད་དུ་གསལ། །གཉིས་སྣང་གི་འཁྲུལ་རྟོག་བར་དོའི་ངང༌།
མ་འཁྲུལ་བའི་ཆོས་ཀྱིས་གོང་འཕོ་ཐོབ། །ཚིག་དོན་གྱི་ཆོས་དྲུག་ཐོས་པས་གོ།
མདོ་སྔགས་ཀྱི་གཞུང་ལུགས་གཉིས་སུ་བཞུགས། །ཙཎྜི་དམ་ཚིག་ཕྱག་རྒྱས་
བཅིངས། །ཡུལ་སྣང་ལྷ་སྐུ་སྒྱུ་མར་བལྟ། །རྨི་ལམ་འདུན་པའི་གནད་ཀྱིས་
བཟུང༌། །རིལ་འཛིན་རྗེས་གཞིག་འོད་གསལ་སྦྱང༌། །བར་དོ་རང་ངོ་ཤེས་པས་
བཅད། །འདའ་ཀའི་ཡེ་ཤེས་གོང་དུ་འཕོ། །སྤྱི་དོན་གྱི་ཆོས་དྲུག་བསམ་པས་
མྱོང༌། །ཐུན་མོང་དང་ཁྱད་པར་གྱི་གདམས་པ་སྣང༌། །བདེ་དྲོད་མི་རྟོག་རྩལ་ཆེན་
།
།
392

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
རྫོགས། །རླུང་སེམས་ལྷ་ཡི་སྐུ་རུ་ཤར། །སྟོང་བ་བཞི་ལས་ལྷ་སྐུར་ལྡངས། །ངེས་
དོན་འོད་གསལ་རང་ངོ་འཕྲོད། །སྣང་སྟོང་ཟུང་འཇུག་འཇའ་ཚོན་སྐུ། །འོད་ཀྱི་
གོང་བུ་སྒྲ་ཡིས་འཕོ། །སྦས་དོན་གྱི་ཆོས་དྲུག་སྒོམ་པས་རྟོགས། །ཉམས་དང་
རྟོགས་པའི་དབྱེ་བསལ་ཡོད། །ཚིག་དེ་ཡི་རྗེས་སུ་མ་ཟློས་ན། །དོན་དེ་ལ་སྦོམ་
ཡོར་ཞད་ཅིག་ཕོག །གོ་མྱོང་རྟོགས་ལ་གདིང་མེད་ཀྱང༌། །གནས་ལུགས་ཀྱི་ངང་
ནས་ཡིན་ལུགས་བྱུང༌། །ཡིན་ལུགས་མྱོང་བའི་སྟེང་དུ་འཕྲོད། །ཅར་ཕོག་གི་གླུ་
དེ་རང་བྱུང་འདྲ། །ཐུན་མིན་ངེས་པ་བཤད་ཙ་ན། །ཞུ་བདེའི་རང་བཞིན་སྣང་སྟོང་
ལུས། །རྣམ་གྲོལ་རང་རྩལ་གཉུག་མའི་ངང༌། །རང་གྲོལ་རླུང་སེམས་མཁའ་ལ་
སྤྱོད། །ཐུན་མིན་གྱི་ཆོས་དྲུག་ངོ་བོ་ཡིན། །བདེ་དྲོད་ངང་ནས་མི་རྟོག་འཆར།
སྣང་ཡང་བདེན་འཛིན་གྱི་ཤེས་པས་སྟོང༌། །ཉིང༌འཁྲུལ་ཁ་ལོ་འདོད་ཐོག་སྒྱུར།
གསལ་སྟོང་ཤེས་པ་མཐའ་དབུས་མེད། །འཛིན་མེད་སྒྱུ་མ་ལོངས་སྤྱོད་རྫོགས།
རླུང་སེམས་མདའ་གཞུ་གྱེན་ཏུ་འཕེན། །ཐུན་མིན་གྱི་ཆོས་དྲུག་མཚན་ཉིད་ཡིན།
སྙོམས་འཇུག་དགའ་བཞིའི་རོལ་མོར་སྦྱོང༌། །སད་པའི་འཁྲུལ་རྟོག་ལྷ་རུ་སྐྱུར། །
རྨི་ལམ་དྲྭ་བ་བཙན་ཐབས་གཅོད། །གཉིད་མཐུག་མུན་པའི་སྒྲིབ་གཡོགས་
ཕྲལ། །བར་དོའི་འཇིགས་པའི་རྫུག་ཕུག་གཏིབས། །འཆི་རྟོག་སྐུ་གསུམ་བཙན་
སར་སྐྱེལ། །ཐུན་མིན་གྱི་ཆོས་དྲུག་བྱེད་ལས་ཡིན། །འགྱུར་མེད་ཀྱི་བདེ་སྟོང་ཟུང་
དུ་འཇུག །ཆགས་སྔར་རང་གྲོལ་བདེ་བ་ཆེ། །སྦྲུལ་སྒྱུར་སེམས་ཀྱི་རྩལ་ཆེན་
རྫོགས། །གཉུག་མ་རྒྱ་འབྱམས་ཆོས་སྐུའི་ཀློང༌། །སྲེད་ལེན་མཚམས་སྦྱོར་ལོངས་
སྐུར་ཐིམ། །སྡིག་པོ་ཆེ་ཡང་ཐར་ལམ་རྙེད། །ཐུན་མིན་གྱི་ཆོས་དྲུག་དགོས་པ་
སོགས། །ཕྱི་སྣང་སྟོང་ཡི་དམ་ལྷ་ཡི་སྐུ། །ནང་རྩ་གསུམ་འཁོར་ལོ་འཁོར་ཕྲན་
།
།
།
།
393

རྒྱ་ཆེན་བཀའ་མཛོད།
བཅས། །བར་ཨ་ཧཾ་དཔྱིད་ཐིག་ཁ་སྦྱོར་ནི། །རླུང་བུམ་ཅན་འཕྲུལ་གྱིས་འབར་
འཛག་དང༌། །སྟེང་འོག་རང་གཞན་ལུས་ལ་བརྟེན། །སེམས་བདེ་གསལ་མི་རྟོག་
ཉམས་ཀྱིས་བརྒྱན། །རྩ་བ་གཏུམ་མོའི་བསྒོམ་བྱར་གྲགས། །ཐབས་ ལམ་ གྱི་
རྣལ་འབྱོར་ངོ་རེ་མཚར། །ཕྱི་སྣང༌བ༌ཐམས༌ཅད༌བདེན་པས་སྟོང༌། །ནང་ སྒོ་
གསུམ་སྒྱུ་མའི་དཔེ་དང་མཚུངས། །བར་ལྷ་སྐུ་སྣང་སྟོང་ཟུང་འཇུག་དང༌། །རང་
བཞིན་ལྷུན་གྲུབ་ཀྱི་དབེན་གསུམ་ལ། །སེམས་ཟིན་པས་སྣང་གསུམ་ལུགས་
འབྱུང་ལས། །ལུགས་ལྡོག་སྒྱུ་མ་མཚན་དཔེའི་སྐུ། །དག་མ་དག་ཐུན་མིན་སྒོམ་
པ་ཅན། །སྒྱུ་ལུས་ཀྱི་རྣལ་འབྱོར་ཡ་མཚན་ཆེ། །ཉིན་པར་འདུན་པ་རྒྱུན་ཆགས་
དང༌། །མཚན་མོ་གདམས་ངག་བཙན་ཐབས་ཀྱིས། །རྨི་ལམ་དུ་ངོ་ཤེས་སྤེལ་
ཅིང་སྒྱུར། །སྒྱུ་མས་སྒྱུ་མའི་རྣམ་ཐར་སྦྱོང་། །དེ་ཁོ་ན་ཉིད་ཀྱི་མཁའ་དབྱིངས་སུ། །
རྨི་ལམ་རྫུན་གྱི་རི་མོ་ཡལ། །ཉིང་འཁྲུལ་དྲི་མ་འཁྲུད་པའི་ཆུ། །རྩལ་རྫོགས་ཀྱི་
རྣལ་འབྱོར་ཡིད་རེ་དགའ། །ལུས་གནད་ལྟ་སྟངས་ཕྱི་ཡི་གནད། །སྙིང་ག་སྣ་རྩེ་
ནང་གི་གནད། །ཡིག་འབྲུ་ཐིག་ལེ་འདུན་པའི་གནད། །དུས་གྲོགས་དམ་ཚིག་
མཐུན་པའི་གནད། །གནད་དེ་དང་འབྲེལ་པའི་གདམས་ངག་གིས། །རླུང་ཟླ་ཉི་
སྒྲ་གཅན་སྙིང་གར་ཟིན། །ཉིན་སྣང་བ་མི་རྟོག་ལྷུམས་སུ་གཞུག །མཚན་གཏི་
མུག་འོད་གསལ་སྦུབས་སུ་བསྟིམ། །གཉིད་སྲབ་མཐུག་བློ་འདས་ཆོས་སྐུའི་
ངང༌། །ཤིན་ཏུ་ཕྲ་བའི་རླུང་སེམས་ཀྱང༌། །རིལ་འཛིན་དང་རྗེས་སུ་གཞིག་པ་
ལས། །དོམ་དམ་རྡོ་རྗེ་གསུམ་གྱི་ཀློང༌། །འོད་གསལ་གྱི་ཉམས་ལེན་མ་འཁྲུལ་
བ། །གདིང་ཐོབ་ཀྱི་རྣལ་འབྱོར་བློ་རེ་བདེ། །སྣང་མཆེད་ཐོབ་གསུམ་ཐ་མ་
རུ། །འོད་གསལ་མ་བུ་འདྲེས་པ་ལས། །མི་རྟོག་ཆོས་སྐུའི་རང་ཞལ་ལྟ། །སྣང་
394

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
གསུམ་ལུགས་ལྡོག་ཏུ་འཆར་བ་ན། །སྒྱུ་ལུས་ཡི་དམ་ལྷ་ཡི་སྐུ། །མི་སློབ་ཟུང་
འཇུག་གི་ངོ་བོར་ལྡངས། །ངོས་མ་ཟིན་བར་དོ་གསུམ་པ་ཤར། །མངལ་གདམ་
ཞིང་སྐྱེ་བ་དག་པ་ཡི། །གནད་ད་ལྟ་སྦྱོང་བའི་ལས་འཕྲོ་ཅན། །བློ་ཆོད་ཀྱི་རྣལ་
འབྱོར་གདིང་རེ་ཟབ། །རབ་འཆི་བ་འོད་གསལ་ཆོས་སྐུར་འཕོ། །འབྲིང་བར་ངོ་
སྒྱུ་ལུས་ལོངས་སྐུར་འཕོ། །ཐ་མ་སྐྱེ་བ་སྤྲུལ་སྐུར་འཕོ། །སྒོ་བརྒྱད་འཁོར་བའི་
སྐར་ཁུང་དགག །སྒོ་གཅིག་ཐར་པའི་གསང་ལམ་དབྱེ། །རྩ་དབུ་མའི་ལམ་ལས་
སེམས་ཀྱི་མདའ། །རླུང་སྒྲ་ཡི་གཞུ་མོས་སྟེང་དུ་འཕེན། །ཡེ་ཤེས་གོང་འཕོའི་
གསེབ་ལམ་ཅན། །མཁའ་སྤྱོད་ཀྱི་རྣལ་འབྱོར་རླབས་རེ་ཆེ། །ཐུན་མིན་ཆོས་དྲུག་
གི་སྒོམ་རིམ་ཡིན། །གེགས་སེལ་དང་བོགས་འདོན་འཁྲུལ་འཁོར་སོགས། །ཐབས་
ཀྱི་ཡན་ལག་མཐའ་ཡས་ཀྱང༌། །གེགས་སེལ་གྱི་བསྡུས་དོན་གཟེར་ལྔ་ཡིན།
བོགས་འདོན་གྱི་རྒྱལ་པོ་དད་བརྩོན་ཡིན། །འཁྲུལ་འཁོར་གྱི་མདོ་རྩ་ལུས་གནད་
ཡིན། །དོན་དེ་དང་མི་འབྲལ་ཕ་ཡི་བུ། །བཀའ་བཞི་བརྒྱུད་པའི་གཅེས་ཕྲུག་
རྣམས། །རླུང་བཅུ་བོ་དབུ་མའི་ནང་དུ་འགགས། །རྟགས་དུ་བ་ལ་སོགས་བཅུ་
པོ་འཆར། །ལས་བཞི་གྲུབ་བརྒྱད་ཐུན་མོང་དང༌། །ཐུན་མིན་གྱི་ས་ལམ་ཡོན་
ཏན་ཐོབ། །བདེ་སྟོང་ཟུང་འཇུག་འགྱུར་བ་མེད། །འཇའ་ལུས་སྒྲིབ་བྲལ་སྒྱུ་མའི་
ཚུལ། །སྣང་སྟོང་རང་ཤར་སོ་སོར་རྟོག །ཆོས་སྐུ་ཀློང་འབྱམས་ཡེ་ཤེས་ངང་། །
ངེས་པ་ལྔ་ལྡན་ལོངས་སྤྱོད་རྫོགས། །གང་དུའང་འཕོ་མེད་མཁའ་སྤྱོད་ཆེ། །
མཐར་ཐུག་གི་ཆོས་དྲུག་མངོན་དུ་འགྱུར། །བདེ་ཆེན་གྱི་བཙན་ས་ཟིན་པའི་མི། །
ཨེ་མ་ངོ་མཚར་རྨད་དུ་བྱུང་། །གྲུབ་ཐོབ་ཀུན་གྱི་ལམ་པོ་ཆེ། །དུས་ཀྱི་དབང་གིས་
འགགས་ལ་ཉེ། །ད་དུང་ཕ་རྗེས་ཟིན་པའི་བུ། །ལས་ཀྱི་འཕྲོ་ལྡན་རྒྱུན་མི་ཆད། །
39505

རྒྱ་ཆེན་བཀའ་མཛོད།
རི་ཁ་བ་ཅན་ལྗོངས་ཁེངས་པར་བྱོན། །ལམ་འདི་ལས་གྲུབ་པ་མཐར་ཐུག་ཐོབ། །
ཆོས་འདི་ཡིས་ས་སྟེང་ཁྱབ་པ་ཡིས། །སྒྲུབ་བརྒྱུད་ཀྱི་བསྟན་པ་རབ་འབར་ཤོག །
ཅེས་པ་འདིའང་རྡོ་རྗེའི་ལམ་ལས་མཐར་ཐུག་གི་གསང་བ་གྲུབ་པ་ཆོས་ཀྱི་རྗེ་ཐམས་ཅད་མཁྱེན་པའི་བཀའ་ཡིས་
གནང་བ་ལས། ཀརྨ་ངག་དབང་ཡོན་ཏན་རྒྱ་མཚོ་བློ་གྲོས་མཐའ་ཡས་པའི་སྡེས། ཐོལ་བྱུང་མགྲིན་པའི་པི་ཝཾདེ་
བཱི་ཀོ་ཊཱི་ཙ་འདྲ་རིན་ཆེན་བྲག་གི་དབེན་ལྗོངས་སུ་བརྡུངས་པའོ། །
396